Pēteris Sils
Pēteris Sils (īstajā vārdā Pēteris Pijols, dzimis Smiltenē 1908. gada 24. septembrī, miris 1953. gada 7. augustā) bija latviešu dzejnieks, viens no pirmajiem padomju bērnu dzejniekiem. Rakstījis arī fabulas, no kurām pazīstamākā ir "Žagatas". Veicis atdzejojumus no krievu valodas. Pēteris Sils dzimis strādnieku ģimenē. Viņa brāļadēls ir literatūrzinātnieks Imants Pijols (1944—1999). No 1923. līdz 1924. gadam mācījās Valmieras komercskolā. Vēlāk izglītību turpinājis pašmācības ceļā. Pirmā publikācija 1924. gadā laikrakstā "Jaunatnes Dzīve". Pētera Sila pirmais dzejoļu krājums "Dziļi ūdeņi" tika izdots 1948. gadā. Tas bija veltīts kara un pēckara tematikai. Gājis bojā autoavārijā, apglabāts Smiltenes kapos.